Siis mitäh! Tuoko kuvassa näkyvä kuhmurainen naru, sanoisinko jopa vaatimaton vaalea kuitukierre?!
Kyllä, tuo hirveä naru on saatu aikaan tuosta ihanan pehmeästä villapilvestä tuolla nuken jalan nivellevyn näköisellä kapistuksella!
Ostin eilen Spin-Off -lehden ja muistin yhtäkkiä hankkineeni joskus vuosia sitten kehruupakkauksen, jossa on villaa, värttinä ja ohjemoniste. Ja kun sääkin vielä oli niin upea, niin mikäs siinä, tuumasta toimeen takapihalla!
Olen jo kauan ajatellut, että kehruu ei ole minua varten. Pah! Vuoret jyrisivät ja elämä salamoi! Näin tehdään lankaa! Lopputulos voi olla muille vaatimaton, mutta minulle niin jees. Katselen lankavarastoani uusin silmin ja jokainen lanka kuulkaa on suuri ihme!